《天基节口占二首》
宋代·刘克庄

报道东方欲辨晨，强扶衰惫起冠绅。
差贤眇者与跛者，窃比封从祝圣人。
野老岂知蒙帝力，农夫稍有告余春。
不须景慕斜川叟，且作田间击壤民。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。